परिषद ने हटाए अवैध होर्डिंग
ब्यावर|शहर केमुख्य मार्गों और सड़क किनारे यदि किसी ने भी बिना परिषद या अधिकृत ठेकेदार की अनुमति के होर्डिंग्स, बैनर या अन्य विज्ञापन सामग्री लगाई तो उसके खिलाफ नियमानुसार कार्रवाई की जाएगी। मंगलवार को परिषद की टीम ने चांगगेट, उदयपुर रोड अन्य क्षेत्र में ऐसे होर्डिंग्स, बैनर, झंडियां हटाने की कार्रवाई की। साथ ही अतिक्रमण शाखा की ओर से व्यापारियों को दुकान की नियम सीमा से बाहर सामान नहीं रखने के लिए भी पाबंद किया। आयुक्त पीयूष समारिया के निर्देशानुसार मंगलवार को परिषद अधिकारियों कर्मचारियों की टीम मुख्य बाजार पहुंची। जहां उसने अनधिकृत रूप से विज्ञापन, बोर्ड, शीट, पेम्पलेट, पोस्टर, झंडिया, वॉल पेंटिंग, वाल फ्रेम जो परिषद या अधिकृत ठेकेदार की अनुमति बिना लगे हुए थे। उन्हें हटाने की कार्रवाई की गई। टीम ने नगर परिषद से चांगगेट, उदयपुर रोड पर लगे सभी अनधिकृत होर्डिँग्स बैनर को भी हटाया। मौके पर राजस्व अधिकारी रामकिशोर, सहायक अग्निशमन अधिकारी गौरव तंवर, अतिक्रमण शाखा प्रभारी योगेश शर्मा, भारत टाक, विकास, संतोष घांवरी, शिवराज चांवरिया, लक्ष्मण तेजी सहित अन्य कर्मचारी उपस्थित थे।
hin_Deva hin_Deva